
ОБЩИНСКИ СЪВЕТ
БУРГАС

Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС

ОТНОСНО: Даване на съгласие за извършване на замяна на поземлен имот с идентификатор 32367.35.12 по КККР на с. Извор, трайно предназначение на територията горска, с НТП Широколистна гора, общинска собственост, с поземлени имоти в горска територия, държавна собственост.

УВАЖАЕМИ ОБЩИНСКИ СЪВЕТНИЦИ,

В рамките на проект „Културно-исторически комплекс „Ченгене скеле“, Община Бургас изгради мултифункционална зона за широк обществен достьп, с цел популяризиране на рибарският занаят и традиции. Зоната за обществен достьп вече работи активно и включва: мултифункционална зала и площадно пространство, етнографска зона с експозиционни кьщи, зала за демонстрации, детска площадка и крайбрежна алея.
Рибарското селище и рибарско пристанище „Ченгене скеле” се налагат като места със своеобразен дух и характер, които пазят рибарските традиции, като Община Бургас има амбицията да популяризира цялата територия като такава за широк обществен достьп.
Описаните обекти са изградени в УПИ Х, отреден „За етнографско рибарско пристанище и обслужващи дейности“, ПИ с идентификатор 07079.10.1268, УПИ ХII, отреден „За етнографски културно-исторически комплекс, благоустрояване и ТП”, ПИ с идентификатор 07079.10.1315, УПИ XI, отреден „За паркинг, ПИ с идентификатор 07079.10.317, УПИ ХIII, отреден „За озеленяване“, ПИ с идентификатор 07079.10.1316 и ПИ с идентификатор 07079.10.1318, предвиден „за обслужваща улица”, по КККР на гр. Бургас.
В съседство с Рибарското селище и рибарско пристанище „Ченгене скеле” се намират държавни поземлени имоти в горска територия, попадащи в териториалния обхват на Югоизточно Държавно предприятие- Сливен(ЮИДП).
С писмо рег. №53-00-258/14.07.2023г. на Кмета на Община Бургас е отправено предложение до ЮИДП- Сливен да бъде обсъдена принципната възможност Община Бургас да придобие в собственост два от държавнитe ПИ, а именно ПИ с идентификатори 07079.10.1238 и 07079.10.1232 по КККР на гр. Бургас, като тези имоти ще се ползват от общината във връзка с изпълнение на публичните й функции и с цел трайно задоволяване на обществени потребности от местно значение, свързани с развитието и запазване на традициите в рибарския занаят и създаване на благоприятна среда за отдих на населението. Понастоящем имотите са изоставени и не се поддържат във вид, подходящ за привличане на туристи, като за облагородяването им са необходими средства, които общината не може да разходва, тъй като не е собственик. Ето защо, същите са подходящи за приобщаване към цялата територия и разработването им в обвръзка с вече изградените обекти.
С писмо рег. №53-00-258/1/20.07.2023г. на Директора на ЮИДП- Сливен е изразено съгласие по отправеното предложение, като се предлага придобиването на посочените имоти да се осъществи чрез замяна по реда на Закона за горите, с равностоен имот, горска територия, собственост на Община Бургас, попадащ в териториалния обхват на предприятието.
С писмо рег. №53-00-258/2/02.08.2023г. на Директора на ЮИДП- Сливен, на Община Бургас са предложени допълнителни поземлени имоти- ПИ с идентификатори 07079.10.1247, 07079.10.945, 07079.10.973, 07079.10.1256 и 07079.10.911 по КККР на гр. Бургас, горска територия, държавна собственост в обхвата на ЮИДП, които са съседни на горепосочените два държавни имота и също биха могли да бъдат предмет на евентуална замяна.
ЮИДП- Сливен са предложили замяната на държавните имоти, находящи се в района на м. „Ченгене скеле“ да се осъществи срещу придобиване в собственост на част от попадащия в териториалният обхват на предприятието общински ПИ с идентификатор 32367.35.3 по КККР на гр. Бургас, целият с площ 5 851 425кв. метра, вид територия- горска, с начин на трайно ползване “Широколистна гора“.
В резултат на проведена кореспонденция и постигнато съгласие, с писмо рег. №53-00-258/5801.07.2024г. на Директора на ЮИДП- Сливен, на Община Бургас са предоставени експертни оценки на четири от горепосочените държавни поземлени имота. Оценителските доклади са изготвени от лицензиран експерт -оценител: инж. З. Дейкова, притежаваща сертификат за оценителска правоспособност за оценка на поземлени имоти горски територии с рег.№ 820100040 от 16.08.2011 г., издаден от Камарата на независимите оценители в България, като цените за замяна на държавните поземлени имоти са, както следва:
1. За ПИ с идентификатор 07079.10.1238 по КККР на гр. Бургас, с площ от 625 кв.метра, горска територия, частна държавна собственост, цената за замяна на имота е 38 438 лв. 
2. За ПИ с идентификатор 07079.10.1232 по КККР на гр. Бургас, с площ от 7298 кв.метра,, горска територия, частна държавна собственост, цената за замяна на имота е 453 197 лв. 
3. ПИ с идентификатор 07079.10.1256 по КККР на гр. Бургас. с плош от 111 кв.метра, горска територия, частна държавна собетвеност, цената за замяна на имота е 5 372 лв 
4. ПИ с идентификатор 07079.10.1247 по КККР на гр. Бургас, с площ от 1671кв. метра, горска територия, частна държавна собственост, цената за замяна на имота е 102 767 лв.
Общата стойност на имотите, предмет на замяната, възлиза на 599774 лева, като оценките са изготвени на 31.01.2024 г. и са валидни 12 месеца.[image: ]
[bookmark: _GoBack]Във връзка с изпълнението на разпоредбите на Закона за горите, Община Бургас е възложила на П. Трендафилов, независим лицензиран оценител, притежаващ сертификат №820100056 от 30.8.2011г. за оценителска правоспособност - поземлени имоти в горски територии, издаден от Камарата на независимите оценители в България, да бъде изготвен оценителски доклад в съответствие с Наредбата за оценка на поземлени имоти в горски територии за определяне на цена за замяна на част от ПИ с идентификатор 32367.35.3 по КККР на с. Извор, целият с площ 5851425 кв. метра, вид територия: горска, с начин на трайно ползване „Широколистна гора“, за който е съставен Акт №8040/17.09.2014 г. за публична общинска собственост, в обхвата на общинската собственост в отдел 210 и в част от отдел 209- подотдели „а“, „б“ и „в“, в общ размер 84.7ха.
	При съобразяване с изготвеният оценителски доклад и след съгласуване с ЮИДП- Сливен, е процедирано изменение на Кадастралната карта на с. Извор, като от ПИ с идентификатор 32367.35.3 по КККР на с. Извор е обособен самостоятелен поземлен имот 32367.35.12, с площ 472 263 кв. метра, с НТП Широколистна гора, горска територия, в който попада част от отдел 210 по Горскостопански план, подотдели „б“, „д“, „ж“, „з“, „и“, „2“, „4“, „5“, „6“, „7“, „9“, „10“, „11“, на стойност в размер на 599 774 лева, равняваща се на стойността на четирите държавни имота. 
ПИ с идентификатор 32367.35.3 по КККР на с. Извор, от който е обособен нов поземлен имот 32367.35.12, с площ 472 263 кв. метра е актуван с Акт №8040/17.09.2014г. за публична общинска собственост. Публичния характер на имота се обуславя от наличие в същият на защитена територия по Закона за защитените територии- скално образувание „Водениците“, обявено като природна забележителност със Заповед №РД 418 от 14.11.1995 г. на МОСВ (обн. бр. 105/1995 на Държавен вестник), с площ 736 дка,  находяща се в отдели 200- в, 1 , 2, 3 , 4 и 211 по лесоустройствен проект.
Нов ПИ с идентификатор 32367.35.12, с площ 472 263 кв. метра, с НТП Широколистна гора, горска територия е образуван от отдели, извън обхвата на посочените, попадащи в защитената територия, поради което същият е престанал да има предназначението по чл. 3, ал. 2 от ЗОС.
С оглед своевременно приобщаване на придобитите в собственост държавни имоти към цялата територия и разработването им в обвръзка с вече изградените обекти  и облагородяването им, е необходимо да се допусне предварително изпълнение на решението на Общинския съвет, на основание чл. 60, ал. 1, предложение второ от АПК.
Предвид изложеното и на основание правомощията ми по чл.73, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл.6, ал.1 и ал.3, чл.34, ал.4, чл.40, ал.2, т.2 и т.3, ал.3 и ал.8 от Закона за общинската собственост, във връзка с чл.35, ал.3, т.6 от Закона за горите, чл.9 от Наредбата за реда за управление на горските територии на Община Бургас, и чл.60, ал.1, пр. второ от АПК, да приеме следните

Р  Е  Ш  Е  Н  И  Я:

1. Обявява за частна общинска собственост поземлен имот с идентификатор 32367.35.12, с площ 472 263 кв. метра по КККР на с. Извор, трайно предназначение на територията горска, с НТП Широколистна гора, при съседи 32367.35.7, 32367.35.13, 32367.35.6, 32367.35.5, образуван от ПИ с идентификатор 32367.35.3 по КККР на с. Извор, за който е съставен Акт №8040/17.09.2014 г. за общинска собственост, 
2. Да се допълни Годишната програма за управление и разпореждане с общинска собственост за 2024 г., приета с Решение по т. 2 (Протокол № 7) от проведеното на 14.02.2024 г. заседание на Общински съвет – Бургас, с нов раздел XIV „Извършване на замени на общински имоти“ с „Поземлен имот с идентификатор 32367.35.12, с площ 472 263 кв. метра по КККР на с. Извор“.
3. Дава съгласие да бъде извършена замяна на общински поземлен имот с идентификатор 32367.35.12, с площ 472 263 кв. метра по КККР на с. Извор, одобрени със заповед №РД-18-5/14.03.2016г. на Изпълнителния Директор на АГКК, трайно предназначение на територията горска, с НТП Широколистна гора, при съседи 32367.35.7, 32367.35.13, 32367.35.6, 32367.35.5, включващ част от отдел 210, подотдели б, д, з, 2, 4, 5, 9, 10, 11, и, ж, 6 и 7 от Горскостопански план, с цена за замяна, в размер на 599 774(петстотин деветдесет и девет хиляди, седемстотин седемдесет и четири) лева, образуван от ПИ с идентификатор 32367.35.3 по КККР на с. Извор, за който е съставен Акт №8040/17.09.2014 г. за общинска собственост, 
с поземлени имоти, държавна собственост, на обща стойност 599 774(петстотин деветдесет и девет хиляди седемстотин седемдесет и четири) лева, както следва:
- ПИ с идентификатор 07079.10.1238 по КККР на гр. Бургас, с площ от 625 кв.метра, вид територия горска, с НТП Друг вид дървопроизводителна гора, частна държавна собственост, с цена за замяна, в размер на 38 438(тридесет и осем хиляди четиристотин тридесет и осем) лева; 
- ПИ с идентификатор 07079.10.1232 по КККР на гр. Бургас, с площ от 7298 кв.метра, вид територия горска, с НТП Друг вид дървопроизводителна гора, частна държавна собственост, с цена за замяна, в размер на 453 197(четиристотин петдесет и три хиляди сто деветдесет и седем) лева; 
- ПИ с идентификатор 07079.10.1256 по КККР на гр. Бургас, с плош от 111 кв.метра, вид територия горска, с НТП Друг вид дървопроизводителна гора, частна държавна собственост, с цена за замяна в размер на 5 372(пет хиляди триста седемдесет и два)лева; 
- ПИ с идентификатор 07079.10.1247 по КККР на гр. Бургас, с площ от 1671кв. метра, вид територия горска, с НТП Друг вид дървопроизводителна гора, частна държавна собственост, с цена за замяна в размер на 102 767(сто и две хиляди седемстотин шестдесет и седем)лева.
4. На основание чл. 60, ал. 1, предложение второ от АПК, допуска предварително изпълнение на решенията.
Приложение: 1.Доклад за определяне на цена за замяна на част от общински ПИ с идентификатор 32367.35.3 по КККР на с. Извор; 2. Писмо с рег. №53-00-258/5/01.02.2024. на ЮИДП- Сливен, с приложени Доклади за оценка на държавни ПИ  в горска  територия- 4бр; 4. Писмо с рег. №53-00-258/4/14.12.2023г. на ЮИДП- Сливен; 5. Писмо с рег. №53-00-258/3/17.08.2023г. на Община Бургас; 6. Писмо с рег. №53-00-258/2/02.08.2023г. на ЮИДП; 7. Писмо с рег. №53-00-258/1/20.07.2023г. на ЮИДП; 8 Писмо с рег. №53-00-258/14.07.2023г. на Кмета на Община Бургас; 9. Скица на № 15-7150086-12.07.2024 г. на АГКК; 10. Акт №8040/17.09.2014 г. за ПОС; 11. Извадки от КККР и Горскостопански план, 12.Писмо с рег. №53-00-258/8/27.05.2024г. на ЮИДП- Сливен.


ДИМИТЪР НИКОЛОВ

